**X. Nemzetközi Hethland Balatoni Feeder Kupa**

**ÉS HORGÁSZSHOW**

**2025. május 08-11.**

## A verseny helyszíne:

VSZ Üdülő

Zamárdi 8621, Kiss Ernő u. 3.

szélesség: 46°53’ 09.7” N

hosszúság: 17°56’ 54.5” E

Kedves Barátaink, Versenytársaink!

Lassan tavaszodik és minden horgász rendezgeti, tisztítgatja a horgászfelszerelését és kérdezik, hogy milyen lesz X. Nemzetközi Balatoni Hethland Feeder Kupa és Horgászshow. Visszagondolni is nehéz, hogy honnan indultunk, honnan kezdtük. 10 éve az első versenyünkön huszonheten voltunk, majd ötvenen, végül százan lettünk, később külföldről is érkeztek versenyzők. Nagyon sok barátság, rengeteg kaland, és sok izgalmas történet született. Sok olyan dolog történt, amely ma már történelem.

Újfent kedveskedni szeretnénk a résztvevőknek, hogy idén újra megszervezzünk a II. Nemzetek Konyhája Főzőversenyt. Most gőzerővel szervezzük, hogy egy fantasztikus baráti összejövetelt, és egy szuper versenyt tudjunk rendezni, mind a támogatókkal mind a versenyzőkkel karöltve.

**HETHLAND HORGÁSZSHOW**

**2025. május 08-11.**

Az esemény május 8-án indul ezzel a versenysorozattal. Ezért a szerdai és csütörtöki napot arra szenteljük, hogy azok a barátokat, cégeket, akik eddig segítettek minket, meghívjuk a vízpartra, hogy megmutathassák azokat a termékeiket, újdonságaikat amelyeket a

kiállításokon is láthattunk, és ezúttal megnézhessük őket működés közben a Balaton-parton is.

A csütörtöki napon ismét megrendezésre kerül a II. Nemzetek Konyhája Főzőverseny is, ahol mindenki próbára teheti legjobb főzőtudományát. Az étel és a főzési technika szabadon választható

**X. NEMZETKÖZI HETHLAND BALATONI FEEDER KUPA**

**2025. május 8-11.**

A hagyománnyá vált Nemzetközi Hethland Balatoni Feeder Kupának kilencedik alkalommal ad helyet a déli part csodálatos gyöngyszeme, a leghosszabb szabadstrandja Zamárdiban. Technikai bázisunk a Zamárdi - Hethland Üdülő évről évre gondoskodik versenyünk ellátásáról és zavartalan működéséről.

**A verseny időpontja: 2025. május 08-11.**

A versenyen maximum 168 fő vehet részt.

## Röviden a versenyről:

A versenyzőket 6 szektorra osztjuk, azaz maximum 28 fő foglal helyet szektoronként, az értékelés is eszerint, vagyis szektoronként történik, illetve minden forduló után helyezetteket hirdetünk.

**Szabályok**: 1 db feeder bot, 1 db horog, a módszer szabadon választható. Etető anyag :12 liter, élőcsali 2,5 l (szúnyog kizárva). Előke és horog méret szabadon választható, method módszer is engedélyezett. A bajnoki címhez a 2 fordulóban elért összesített eredmény számít. A verseny FCMS rendszerrel kerül lebonyolításra.

Figyelem Kedves Barátaink, Versenytársaink!

### A versenyt megelőző május 09-én kötelező edzésnapot tartunk.

Fontos, hogy mindenki ugyanolyan feltételekkel tudjon indulni, ezért kérünk mindenkit, hogy pénteken 8:00 órától késő délutánig eddzetek. A pálya teljes területén az előző napi regisztrációkor átvett (vagy péntek reggel) behajtási engedélyekkel horgászhattok minimum 3 órát. Május 8-án a reggeli 8:00 kisorsolással foglalhatjátok el helyeiteket. Amennyiben akadályoztatva vagytok, kérjük az edzést baráttal, sporttárssal oldjátok meg. Köszönjük!

A résztvevőknek rendelkeznie kell érvényes állami jeggyel, versenyzői kártyával, külföldi versenyzők részére turista jegy váltható.

### Fontos: a verseny időpontjában az aktuálisan hatályos kormányrendelet és MOHOSZ szabályzat az irányadó. Kérjük minden kedves résztvevőtől ezen szabályozások elfogadását és figyelembevételét!

A honlapon, e-mailben és helyszínen folyamatosan tájékoztatunk benneteket.

## Versenyprogram:

2025.05.07. Szerda

Nyílt tanítási nap a Fekete István Általános Iskola tanulói részére Szakmai bemutatók, előadások

Termékbemutatók Casting bemutató

2025.05.08. Csütörtök

II. Nemzetek Konyhája Főzőverseny Regisztráció Behajtási engedélyek átvétele

2025.05.09. Péntek

7:00-7:45 Reggeli

7:55-8:00 Online sorsolás (edzésre) 8:00 edzés helyek elfoglalása

8:00-15:00 edzés (behajtási engedélyek a szabályok betartásával felhasználható)

2025.05.10. Szombat

5:30-6:45 Reggeli

6:00-7:00 Gyülekező, sorsolás, technikai megbeszélés 7:00-9:00 Felkészülés

8:50-9:00 Etetés

9:00-14:00 Verseny

14:00-15:00 Mérlegelés

15:00 Közös ebéd

2024.05.11. Vasárnap

5:30-6:45 Reggeli

6:00-7:00 Gyülekező, sorsolás, technikai megbeszélés (az aktuális járványügyi előírásoknak megfelelően)

7:00-9:00 Felkészülés

8:50-9:00 Etetés

9:00-14:00 Verseny

14:00-15:00 Mérlegelés

15:00 Ebéd, szektordíjazás és díjkiosztó

Megkérünk minden résztvevőt, mivel ez egy baráti verseny tiszteljük azzal a társainkat, támogatóinkat, szervezőket, hogy részt veszünk a díjátadó ünnepségen, ezzel is osztozva mások örömében, és jelenlétünkkel emeljük az átadó fényét, ráadásul minden versenyző ajándékban részesül.

Nevezési díj/fő: 44.000 Ft, melyet az alábbi bankszámlaszámra kérünk utalni: Hethland Kft.

OTP Bank NyRT.

Bankszámla száma: 11735177-20000095

### A közleményre a következő szöveg kerüljön:

Feeder2025+ versenyzői név feltüntetése

Kiss Zoltán Kovács Flóra

Rendezvényszervező Rendezvényszervező

Hethland Kft. Hethland Kft.

Tel: + 36 30 2192731 Tel: + 36 30 2083982

zoltankiss08@t-email.hu kovacs.flora@hethland.hu